laion/Wikipedia-Exotic huggingface dataset:
কৈবল্যধাম রেলওয়ে স্টেশন

কৈবল্যধাম রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার আকবর শাহ থানায় অবস্থিত একটি রেলওয়ে স্টেশন। ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে কৈবল্যধাম রেলওয়ে স্টেশন তৈরি করা হয়। কৈবল্যধাম রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: সূবর্ণ এক্সপ্রেস পাহাড়িকা এক্সপ্রেস মহানগর প্রভাতী\গোধুলী এক্সপ্রেস উদয়ন এক্সপ্রেস মেঘনা এক্সপ্রেস মহানগর এক্সপ্রেস তূর্ণা এক্সপ্রেস বিজয় এক্সপ্রেস সোনার বাংলা এক্সপ্রেস ময়মনসিংহ এক্সপ্রেস কর্ণফুলী এক্সপ্রেস ঢাকা\চট্টগ্রাম মেইল সাগরিকা এক্সপ্রেস চট্টলা এক্সপ্রেস লাকসাম কমিউটার জালালাবাদ এক্সপ্রেস ও লোকাল ট্রেন। "Koibollodham Railway Station Map/Atlas BR/Bangladesh Zone - Railway Enquiry"। indiarailinfo.com। সংগ্রহের তারিখ ২০২০-০৩-১৯।  ব‌্যুরো, চট্টগ্রাম; ডটকম, বিডিনিউজ টোয়েন্টিফোর। "চট্টগ্রামে ৭ লেভেল ক্রসিংয়ে অবৈধ স্থাপনা উচ্ছেদ"। bangla.bdnews24.com। ২০২০-০৩-১৯ তারিখে মূল থেকে আর্কাইভ করা। সংগ্রহের তারিখ ২০২০-০৩-১৯।  "রেলওয়ে - বাংলাপিডিয়া"। bn.banglapedia.org। সংগ্রহের তারিখ ২০২০-০৩-১৪।
পাহাড়তলী রেলওয়ে স্টেশন

পাহাড়তলী রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার পাহাড়তলী থানায় অবস্থিত একটি রেলওয়ে স্টেশন। ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে পাহাড়তলী রেলওয়ে স্টেশন তৈরি করা হয়। পাহাড়তলী রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: সূবর্ণ এক্সপ্রেস পাহাড়িকা এক্সপ্রেস মহানগর প্রভাতী\গোধুলী এক্সপ্রেস উদয়ন এক্সপ্রেস মেঘনা এক্সপ্রেস মহানগর এক্সপ্রেস তূর্ণা এক্সপ্রেস বিজয় এক্সপ্রেস সোনার বাংলা এক্সপ্রেস ময়মনসিংহ এক্সপ্রেস কর্ণফুলী এক্সপ্রেস ঢাকা\চট্টগ্রাম মেইল সাগরিকা এক্সপ্রেস চট্টলা এক্সপ্রেস লাকসাম কমিউটার জালালাবাদ এক্সপ্রেস ও লোকাল ট্রেন। suprobhat, Author (২০১৮-০৪-২৬)। "পাহাড়তলী রেলওয়ে স্টেশন একই লাইনে দুই ট্রেন!"। Suprobhat Bangladesh। ২০১৯-০৯-০৬ তারিখে মূল থেকে আর্কাইভ করা। সংগ্রহের তারিখ ২০২০-০৩-১৯।  "পরিবর্তনের ছোঁয়ায় রেলওয়ে"। বাংলাদেশ প্রতিদিন। সংগ্রহের তারিখ ২০২০-০৩-১৯।  "রেলওয়ে - বাংলাপিডিয়া"। bn.banglapedia.org। সংগ্রহের তারিখ ২০২০-০৩-১৪।
হোয়াইট হাউস ইফতার ডিনার

হোয়াইট হাউসে ইফতারের ডিনার হচ্ছে একটি বার্ষিক সংবর্ধনা অনুষ্ঠান যা আমেরিকার রাষ্ট্রপতি এবং ফার্স্ট লেডি কর্তৃক মুসলিমদের সাথে রমজান মাস উদযাপনের জন্য হোয়াইট হাউসে অনুষ্ঠিত হয়। এটি বার্ষিক ঐতিহ্য হিসেবে ১৯৯৬ সালে শুরু হয় যখন হিলারি ক্লিনটন একটি রমজানের ঈদের নৈশভোজ উদযাপনের আয়োজন করেন। অভ্যর্থনার আধুনিক সংস্করণ হিসেবে রাজনীতিবিদ, সম্প্রদায়ের নেতৃবৃন্দ ও শিক্ষার্থীসহ মুসলিম মার্কিনী সম্প্রদায়ের বিশিষ্ট সদস্যদেরকে নিমন্ত্রণ করা হয়। থমাস জেফারসন প্রথম বার্বারি যুদ্ধের সময়, ১৮০৫ সালের ৯ই ডিসেম্বর তিউনিসের বেইলিকের দূত সিদি সোলিমান মেলিমেলিকে আমন্ত্রণ করার সময় প্রথম হোয়াইট হাউসে নৈশভোজের আয়োজন করেছিলেন। জেফারসন সিডি সোলিমান মেলিমেলির রমজান ঐতিহ্যের সাথে সামঞ্জস্য রেখে সূর্যাস্তের পর খাবারের সময়কে প্রাধান্য দিয়েছিলেন। রাষ্ট্রপতি বিল ক্লিনটন ঐতিহ্যটি অব্যাহত রেখেছিলেন, যেমনটি জর্জ ডব্লিউ. বুশ ২০০১ সালে হোয়াইট হাউসে ইফতারের আয়োজন করেছিলেন। বুশ পরবর্তীকালে তার দু'বারের মেয়াদকালে প্রতি বছর নৈশভোজের আয়োজন চালিয়ে যান। বারাক ওবামা ২০০৯ সালে তার প্রথম রমজান ইফতারের আয়োজন করেছিলেন এবং পরবর্তীকালে তার রাষ্ট্রপতি মেয়াদের প্রত্যেক বছর তা অব্যাহত রাখেন। ২০১৭ সালে, ডোনাল্ড ট্রাম্প হোয়াইট হাউসে ইফতার আয়োজনকে অপছন্দ করে দুই দশক ধরে চলে আসা হোয়াইট হাউসের ঐতিহ্যকে ভেঙেছিলেন। ৬ জুন, ২০১৮ সালে ডোনাল্ড ট্রাম্প হোয়াইট হাউসে ইফতারের আয়োজন করে ঐতিহ্যটি পুনরায় চালু করেছিলেন, এবং ২০১৯ সালের ১৩ই মে, হোয়াইট হাউসে একটি ইফতার অনুষ্ঠান আয়োজন করা হয়। Shellnutt, Kate (আগস্ট ৪, ২০১১)। "Thomas Jefferson held first White House Ramadan celebration"। IIP Digital। blog.chron.com। ১৮ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৬।  "Thomas Jefferson's Iftar"। IIP Digital। U.S. Department of State। সংগ্রহের তারিখ ২৫ জুন ২০১৫।  One Nation Under God? Religion and American Culture.। Hoboken: Taylor and Francis। ২০১৩। পৃষ্ঠা 15–16। আইএসবিএন 1135207852।  "Guest list for Obama's White House Ramadan dinner"। সেপ্টেম্বর ১, ২০০৯।  Delk, Josh (২৫ জুন ২০১৭)। "Trump breaks with "tradition", forgoes Ramadan dinner"। The Hill। ১৭ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৭।  "Remarks by President Trump Before White House Iftar Dinner"। whitehouse.gov। ৬ জুন ২০১৮। ৭ জুন ২০১৮ তারিখে মূল থেকে আর্কাইভ করা। সংগ্রহের তারিখ ৬ জুন ২০১৮।  "Remarks by President Trump at 2019 White House Iftar Dinner"। whitehouse.gov। ১৩ মে ২০১৯। ১৪ মে ২০১৯ তারিখে মূল থেকে আর্কাইভ করা। সংগ্রহের তারিখ ১৩ মে ২০১৯।
চট্টগ্রাম জংশন রেলওয়ে স্টেশন

চট্টগ্রাম জংশন রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলা শহরে অবস্থিত একটি রেলওয়ে স্টেশন। এই স্টেশন থেকে চট্টগ্রাম-কক্সবাজার লাইন শুরু হয়েছে। এই স্টেশনটি চট্টগ্রাম কেবিন স্টেশন নামেও পরিচিত। ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম জংশন রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: সূবর্ণ এক্সপ্রেস পাহাড়িকা এক্সপ্রেস মহানগর প্রভাতী\গোধুলী এক্সপ্রেস উদয়ন এক্সপ্রেস মেঘনা এক্সপ্রেস মহানগর এক্সপ্রেস তূর্ণা এক্সপ্রেস বিজয় এক্সপ্রেস সোনার বাংলা এক্সপ্রেস ময়মনসিংহ এক্সপ্রেস কর্ণফুলী এক্সপ্রেস ঢাকা\চট্টগ্রাম মেইল সাগরিকা এক্সপ্রেস চট্টলা এক্সপ্রেস লাকসাম কমিউটার নাজিরহাট কমিউটার চট্টগ্রাম বিশ্ববিদ্যালয় কমিউটার জালালাবাদ এক্সপ্রেস ও লোকাল ট্রেন। "পরিবর্তনের ছোঁয়ায় রেলওয়ে"। বাংলাদেশ প্রতিদিন। সংগ্রহের তারিখ ২০২০-০৩-১৯।  "এবার চট্টগ্রামে ডেমু ট্রেন লাইনচ্যুত"। Chattogram Pratidin। ২০১৯-১২-০৮। সংগ্রহের তারিখ ২০২০-০৩-১৯।  "রেলওয়ে - বাংলাপিডিয়া"। bn.banglapedia.org। সংগ্রহের তারিখ ২০২০-০৩-১৪।
বরুণ সেনগুপ্ত মেট্রো স্টেশন

বরুণ সেনগুপ্ত মেট্রো স্টেশনটি ধাপার পরমা আইল্যান্ডে সায়েন্স সিটির নিকটবর্তী কলকাতা মেট্রো লাইন ৬ এর একটি স্টেশন। বর্তমান পত্রিকার প্রতিষ্ঠাতা বরুণ সেনগুপ্তের সম্মানে এই স্টেশনটির নামকরণ করা হয়। এই স্টেশনটি ধাপা এলাকাতে অবস্থিত। স্টেশনের ভৌগোলিক অবস্থান হল ২২°৩২′৩৮″ উত্তর ৮৮°২৩′৫৭″ পূর্ব﻿ / ﻿২২.৫৪৩৯৮৬° উত্তর ৮৮.৩৯৯২৭৪° পূর্ব﻿ / 22.543986; 88.399274।স্টেশনটির পূর্ববর্তী স্টেশন হল ঋত্বিক ঘটক মেট্রো স্টেশন এবং পরবর্তী স্টেশন হল বেলেঘাটা মেট্রো স্টেশন। ২০১০-২০১১ অর্থবর্ষের রেল বাজেটে কলকাতা মেট্রো লাইন ৬ এর অনুমোদিত হয় এবং নির্মাণের কাজের জন্য ৩,৯৫১.৯৮ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল লাইন ৬ এর প্যাকেজ-২ এর অংশ হিসাবে স্টেশন'সহ ভিআইপি বাজার মেট্রো স্টেশন থেকে নিককো পার্ক পর্যন্ত মেট্রো করিডোর নির্মাণের দরপত্র গ্যামন ইন্ডিয়া লিমিটেডকে প্রদান করে। ২০১২ সালে জানুয়ারি মাসে মেট্রো লাইনের সঙ্গে মেট্রো স্টেশনটির নির্মাণ শুরু হয়। কলকাতা মেট্রোর লাইন ৬-এর অন্তর্গত বরুণ সেনগুপ্ত মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া। স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে। কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য। যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে। কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২১ সালে শুরু হবে। "Road Ahead….. Projects sanctioned"। ২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৯।  "Seven projects meant to change the face of Calcutta are entangled in a web of land politics and pandering. Metro explores the tunnel vision"। www.telegraphindia.com। ১১ জুলাই ২০১৩। ২৭ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৯।  "সংরক্ষণাগারভুক্ত অনুলিপি" (পিডিএফ)। ১৯ মার্চ ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ মার্চ ২০২০।
মোস্তফা এম এ মতিন

মোস্তফা এম এ মতিন (১ আগস্ট ১৯৩৪-২৭ ফেব্রুয়ারি ২০০৪) ছিলেন বাংলাদেশের ময়মনসিংহ জেলার রাজনীতিবিদ, ভাষা সৈনিক ও বিলুপ্ত ময়মনসিংহ-১৮ (বর্তমান ময়মনসিংহ-১১) আসনের সাবেক সংসদ সদস্য। ভাষা আন্দোলনে অবদানের জন্য তাকে ২০২২ সালে মরণোত্তর একুশে পদক প্রদান করা হয়। মতিন ১ আগস্ট ১৯৩৪ সালে ময়মনসিংহের ভালুকার সাতেঙ্গা গ্রামে জন্মগ্রহণ করেন। তার পিতার নাম তাহের উদ্দিন শেখ এবং মাতা হাজেরা খাতুন। ৪ ভাই ২ বোনের মধ্যে মোস্তফা মতিন চতুর্থ। তিনি মা-বাবার কনিষ্ঠ পুত্র আবদুল মতিন ১৯৫০ সালে গফরগাঁও ইসলামিয়া সরকারি হাই স্কুল থেকে প্রথম বিভাগে ম্যাট্রিক ও ১৯৫২ সালে ঢাকা কলেজ থেকে প্রথম বিভাগে আইএ পাস করেন। জগন্নাথ কলেজ থেকে বি.এ এবং ঢাকা বিশ্ববিদ্যালয় থেকে এল.এল.বি. ডিগ্রী অর্জন করেন। ১৯৬৩ সালে ঢাকা জেলা বারে আইন পেশায় যোগদান করেন। মতিন বাংলাদেশ স্বাধীনতা লাভের পর ময়মনসিংহ জেলা আইনজীবী সমিতিতে যোগদান করে আমৃত্যু আইন পেশায় নিয়োজিত ছিলেন। এর পূর্বে মতিঝিল টি এন্ড টি হাই স্কুলে সহকারী প্রধান শিক্ষক হিসেবে কর্মরত ছিলেন। তিনি ছাত্রাবস্থাতে রাজনীতে যুক্ত হন এবং বাংলাদেশ আওয়ামী লীগের রাজনীতির সাথে যুক্ত ছিলেন। তিনি বাংলা ভাষা আন্দোলন থেকে শুরু করে বাংলাদেশের স্বাধীনতা যুদ্ধসহ সকল আন্দোলনে সক্রিয়ভাবে অংশ নেন। মতিন ১৯৭০ সালে প্রাদেশিক পরিষদ ও ১৯৭৩ সালে বিলুপ্ত ময়মনসিংহ-১৮ আসন (বর্তমান ময়মনসিংহ-১১) থেকে সংসদ সদস্য নির্বাচিত হন। ১৯৯১ সালের পঞ্চম জাতীয় নির্বাচনে তিনি ময়মনসিংহ-১১ আসন থেকে অংশ নিয়ে পরাজিত হয়েহিলেন। তিনি মুক্তিযুদ্ধ চলাকালীন প্রবাসী সরকারের স্বাধীন বাংলা ফুটবল দলের প্রতিষ্ঠাতা পরিচালক হিসেবে সরকারের অর্থনৈতিক সহায়তায় গুরুত্বপূর্ণ ভূমিকা রাখেন। ময়মনসিংহ জেলা আইনজীবী সমিতির নির্বাচিত সভাপতি হিসেবে দুই মেয়াদে (২০০১ ও ২০০২) দায়িত্ব পালন করেন। ১৯৫২ সালে বাংলা ভাষা আন্দোলনে অংশগ্রহণের স্বীকৃতিস্বরুপ ময়মনসিংহ জেলা প্রশাসনের উদ্যোগে ২০০০ সালে মতিনকে ভাষা সৈনিক হিসেবে সংবর্ধনা ও স্বর্ণপদক প্রদান করা হয়। একুশে পদক ২০২২ (মরণোত্তর) ভাষা সৈনিক মোস্তফা এম এ মতিন স্বরনে ময়মনসিংহ জয়নুল আবেদীন পার্কে ভাষা সৈনিক এডভোকেট মোস্তফা এম.এ. মতিন পৌর পাঠাগার স্থাপন করা হয়। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "ভালুকায় আওয়ামী লীগ নেত্রীকে সংবর্ধনা"। জনকন্ঠ। ১৯ মার্চ ২০২০ তারিখে মূল থেকে আর্কাইভ করা। সংগ্রহের তারিখ ১৯ মার্চ ২০২০।  "একুশে পদক পাচ্ছেন ২৪ বিশিষ্ট নাগরিক"। দৈনিক ইত্তেফাক। সংগ্রহের তারিখ ৪ ফেব্রুয়ারি ২০২২।  "সাত গুণীজনকে আজ আজীবন সম্মাননা"। সমকাল। সংগ্রহের তারিখ ২০২২-০৫-১৬।  "ভাষা সৈনিকদের পুর্নমূল্যায়ন"। banglanews24.com। সংগ্রহের তারিখ ১৯ মার্চ ২০২০।  "মোস্তফা এম এ মতিন, আসন নং: ১৫৬, ময়মনসিংহ-১১, দল: আওয়ামী লীগ (নৌকা)"। দৈনিক প্রথম আলো। সংগ্রহের তারিখ ১৫ এপ্রিল ২০২০।  "ভাষা সৈনিক মোস্তফা মতিন স্মৃতি পাঠাগারের যাত্রা শুরু"। banglanews24.com। ২১ ফেব্রুয়ারি ২০১৬। সংগ্রহের তারিখ ১৯ নভেম্বর ২০২২।
পালতা জল শোধনাগার

পালতা জল শোধনাগার কলকাতা শহরের একটি পরিস্রুত পানীয় জল সরবরাহ কেন্দ্র। এটি বৃহত্তর কলকাতার ব্যারাকপুরে অবস্থিত। ৪৮০ একর জুড়ে বিস্তৃত জল শোধনাগারটি থেকে জলের পরিশোধন ও সরবরাহের জন্য ১৮৬৪-১৮৭০ সালের মধ্যে প্রথম ইনটেক পয়েন্ট নির্মিত হয়। প্রতিদিন ৬০ লক্ষ ইউএস গ্যালন (২৩০ লক্ষ লিটার) জল সরবরাহের ক্ষমতা নিয়ে শুরু হয়, পরিস্রুত জল ১২ ফিল্টার শয্যার পুরাতন সিরিজে প্রাক অধঃক্ষেপণ এবং চূড়ান্ত স্থিতিশীল ট্যাঙ্কগুলিতে পললকরণ এবং ধীর বালি পরিস্রাবণের মাধ্যমে উৎপন্ন করা হত। ১৮৮৮-১৮৯৩ সালের সময়কালে শয্যা প্রতি প্রতিদিন ১ মিলিয়ন গ্যালন ক্ষমতা সহ ২৪ টি শয্যা সংযোজন করা হয়। ১৯০৫ সালে, প্রতিদিন ২ মিলিয়ন গ্যালন ক্ষমতা সহ ফিল্টার বিছানা, নিউ সিরিজ নামে পরিচিত শুরু হয়। ১৯৫০ থেকে ১৯৩৬ সালের মধ্যে আরও সংযোজন ঘটে, যখন প্রতিদিন ৩ মিলিয়ন গ্যালন ক্ষমতার ১৭ টি নম্বর এবং প্রতিদিন ২ মিলিয়ন গ্যালন ক্ষমতার ফিল্টার বিছানা, সম্প্রসারিত সিরিজ নামে পরিচিত হয়। "Indira Gandhi Water Works"।
বদরুল আলম (দ্ব্যর্থতা নিরসন)

বদরুল আলম একটি মুসলিম প্রদত্ত নাম। এই নামে নিম্নোক্ত ব্যক্তিদের জীবনী বিষয়ক নিবন্ধ নির্দেশিত হতে পারে - বদরুল আলম - বাংলাদেশের একজন ভাষা সৈনিক, চিকিৎসক ও শিক্ষক। ২০১৪ সালে মরণোত্তর একুশে পদক বিজয়ী। বদরুল আলম - বীর উত্তম খেতাব প্রাপ্ত বাংলাদেশী মুক্তিযোদ্ধা। ২০১৬ সালে স্বাধীনতা পুরস্কার বিজয়ী। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
মতিচূর লাড্ডু

মতিচূর লাড্ডু বাংলাদেশ, ভারত, পাকিস্তান ও নেপালে জনপ্রিয় একটি মিষ্টি। বিশেষ করে দিল্লির মতিচূরের লাড্ডুর সুখ্যাতি সমগ্র বিশ্বব্যাপি। বিয়ে, ঈদ, পূজা, জন্মদিন সহ বিভিন্ন অনুষ্ঠানে মতিচূরের লাড্ডুর উপস্থিতি থাকে। বেসন ও চিনির সিরা এই লাড্ডুর প্রধান উপকরণ। এছাড়াও বাদাম, কিসমিস ইত্যাদি উপকরণ ব্যবহৃত হয়। আসল স্বাদ পেতে বোঁদে ভাজার জন্য ব্যবহার করা হয় খাঁটি ঘি। লাড্ডু শব্দটি সংস্কৃত শব্দ "লাড্ডুকা" বা "লাত্তিকা" থেকে এসেছে যার অর্থ ছোট বল। আর হিন্দিতে মতি শব্দের অর্থ মুক্তা। চূর অর্থ ভাঙ্গা বা চূর্ন-বিচূর্ন করা। অর্থাৎ, মতিচূর মানে মুক্তার ভাঙ্গা গুঁড়া। ছোট ছোট মুক্তা দানার মতো বোঁদে বানিয়ে সেগুলোকে একসাথে হাতে চেপে তৈরি হয় মতিচূরের লাড্ডু। আর এজন্যই এমন চমৎকার নামের উৎপত্তি। মতিচূরের লাড্ডু ভারত উপমহাদেশের একটি প্রাচীন মিষ্টি। এর বয়স দুই হাজার বছরেরও বেশি। ধারণা করা হয় চন্দ্রগুপ্ত মৌর্যের আমলে বিহারে এর উৎপত্তি হয়। একটি লাড্ডুতে ৩৬২ ক্যালরি থাকে। ফ্যাট থাকে ৪১%, কোলেস্টেরল ২২%, ১০% কার্বহাইড্রেট ও ৭% প্রোটিন থাকে। (আনুমানিক) ১/২ কেজি বেসন, ১/৩ কাপ দুধ, ১ টেবিল চামচ পেস্তা কুঁচি, ১/২ কেজি চিনি, ১ টেবিল চামচ কিসমিস, ১ চিমটি বেকিং সোডা, কয়েক ফোঁটা কমলা ফুড কালার/জাফরান দানা (ঐচ্ছিক), ভাজার জন্য ঘি বা তেল। বুন্দিয়া তৈরি করতে যা করবেন- বেসন ও বেকিং পাউডার একসাথে মিশিয়ে নিন। ২ টেবিল চামচ ঘি ও প্রয়োজনমতো পানি দিয়ে ঘন করে মিশ্রণ তৈরি করুন। প্যান কেকের ব্যাটার বা বেগুনী ভাজার বেসন গোলার মতন হবে ঘনত্বে। ঘি গরম করে ঝাঁঝরি চামচ দিয়ে বেসনের মিশ্রণ তেলে দিন। বুন্দিয়াগুলো ভালো করে লাল করে ভেজে নিন। সবটুকু বেসনের বুন্দিয়া ভাজা হয়ে গেলে একটি পাত্রে রেখে দিন। লাড্ডু তৈরি করতে- আরেকটি চুলায় চিনির ও পানি মিশিয়ে শিরা বানাতে দিন। শিরায় দুধ ও ফুড কালার দিন। শিরা ঘন ও আঠালো হয়ে গেলে শিরায় বুন্দিয়াগুলো দিয়ে দিন কিসমিস ও পেস্তা বাদাম মিশিয়ে দিন। মিশ্রণ শুকিয়ে মাখা মাখা হলে নামিয়ে নিন। হাতের তালুতে ঘি মেখে নিন মিশ্রণটি হাতে ধরার মতো সহনশীল মাত্রার গরম থাকতেই হাতের তালুতে ঘুরিয়ে গোল আকৃতি দিন। চাইলে দোকানের কেনা বুন্দিয়া দিয়েও তৈরি করতে পারবেন। বুন্দিয়ার আকৃতি আপনার ইচ্ছা মতন বড়/ছোট হতে পারে। উপরে বাদাম দিয়ে সুন্দর করে সাজিয়ে পরিবেশন করুন। মতিচূর লাড্ডু'র আরোও কিছু চিত্র: "২০০০ বছরের ইতিহাস নিয়ে মতিচুরের লাড্ডু"। priyo.com। সংগ্রহের তারিখ ২৫ এপ্রিল ২০২০।  উইকিমিডিয়া কমন্সে মতিচূর লাড্ডু সংক্রান্ত মিডিয়া রয়েছে।
মুহাম্মদ ইবনে রুশায়দ

মুহিব্ব আল-দিন আবু আব্দুল্লাহ মুহাম্মদ ইবনে উমর ইবনে রুশায়দ আল-ফিহরি আল-সাবতি (১২৫৯ - ১৩২১, আরবি: ابن رشيد الفهري، أبو عبد الله محمد بن عمر ) একাধারে একজন বিচারক, লেখক ও হাদিস এর পণ্ডিত। তিনি উত্তর আফ্রিকার সিউটাতে জন্মগ্রহণ করেন; বর্তমানে এটি স্পেনের অংশ। ১২৮৪ সালে তিন বছরের জন্য মধ্যপ্রাচ্যে যান, এসময়টাতে হজ্জ্ব আদায়ের পাশাপাশি অধ্যয়ন করেন। এসময় ইবনে আল-হাকিমের এক নিমন্ত্রণসভায় গ্রানাদার ভবিষ্যৎ উজির ইবনে আল-হাকিম আল-রুনদীর সাথে বন্ধুত্বের সম্পর্ক গড়ে উঠে। তিনি ১২৯২ অথবা ১২৯৩ সালে গ্রানাদায় আসেন, এখানে প্রথমে ইমাম এবং পরে বিচারক পদে নিযুক্ত হোন। ১৩০৯ সালে উজিরকে হত্যা করা হলে তিনি মারিনিদ প্রদেশে চলে আসেন, সেখানে মারাকেশে ইমাম হিসেবে যোগ দেন। পরবর্তীতে তিনি সুলতান দ্বিতীয় আবু সায়্যিদ উসমান আস্থাভাজন ও ঘনিষ্ঠ উপদেষ্টা হয়ে উঠেন। তিনি ফেব্রুয়ারি, ১৩২১ তে ফেজে মৃত্যুবরণ করেন। জীবদ্দশায় যেমন তিনি সম্মানিত ছিলেন, তেমনি মৃত্যুর পরও ইতিহাস তাকে শ্রদ্ধাভরে স্মরণ করে। তিনি হাদিস, সাহিত্য ও ভ্রমণসহ নানা বিচিত্র বিষয়ে তিনি লেখালেখি করেছেন। মুহাম্মদ ইবনে রুশায়দ ১২৫৯ সালে সিউটাতে জন্মগ্রহণ করেন। তরুণ বয়সে তিনি হাদিস ও আরবি ব্যাকরণ নিয়ে অধ্যয়ন করেন। হজ্জ্ব আদায় ও শিক্ষালাভের জন্য তিনি ১২৮৪ সালে মধ্যপ্রাচ্যে আসেন। গ্রানাদা আমিরাতে যাত্রাবিরতিতে প্রায় সমবয়সী কবি ইবনে আল-হাকিম আল-রুনদির সাথে তাঁর পরিচয় ঘটে। রোন্দার অধিবাসী আল-হাকিম একই উদ্দেশ্যে মধ্যপ্রাচ্যে যাচ্ছিলেন। অচিরেই তাঁরা বন্ধু হয়ে উঠেন এবং একসাথে মক্কা, মদিনা, দামাস্কাস, কায়রো ও উত্তর আফ্রিকার প্রধান প্রধান শহর ভ্রমণ করেন; প্রখ্যাত শিক্ষকদের কাছে পাঠ গ্রহণ করেন। তাঁর বন্ধু ১২৮৬ সালে রোন্দায় ফিরে গেলেও তিনি আরো একবছর ভ্রমণ অব্যাহত রাখেন। ভ্রমণ শেষে ১২৯২ বা ১২৯৩ সালের দিকে সিউটাতে ফিরে আসেন। আল-হাকিম বিচারশালার মন্ত্রী হলে তিনি রুশায়দকে গ্রানাদায় ডেকে পাঠান। সেখানে নগরীর বড় মসজিদে ইমাম ও খতিব পদে নিযুক্ত হোন। সেখানে সহিহ আল-বুখারি থেকে প্রতিদিন দুটি হাদিস বয়ান করতেন। পরবর্তীতে কাদি আল-মানাকিহ উপাধি নিয়ে বিচারক পদে আসীন হোন। ১৪ মার্চ, ১৩০৯ সালে তৃতীয় মুহাম্মাদ ক্ষমতাচ্যুত হলে প্রভাবশালী উজির ইবনে আল-হাকিমকে হত্যা করা হয়। ইবনে আল-হাকিমের মৃত্যু হলে তিনি গ্রানাদা থেকে পশ্চিমে মারিনিদ প্রদেশে চলে যান। মারিনিদ সুলতান দ্বিতীয় আবু সায়িদ উসমান (শাসনকাল ১৩১০-১৩৩১) তাকে মারাকেশ পুরান মসজিদে ইমাম নিযুক্ত করেন। পাশাপাশি তিনি মালিকী বিদ্যালয়ে আইনজ্ঞ নিযুক্ত ছিলেন। তিনি উত্তর আফ্রিকায় সম্মানিত হয়ে উঠেন এবং মৃত্যুর পূর্ব পর্যন্ত সুলতানের আস্থাভাজন উপদেষ্টা ছিলেন। তিনি ফেজে ২২ ফেব্রুয়ারি, ১৩২১ এ মৃত্যুবরণ করেন ( ২৩ মোহারম, ৭২১ হিজরি)। Arié 1971, পৃ. 909। Rubiera Mata 1969, পৃ. 106।
মাতুয়াইল ইউনিয়ন

মাতুয়াইল ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন। যা ঢাকা সিটি করপোরেশনের সাথে একীভূত করা হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ডিসিসির অন্তর্ভুক্ত করা হয়। ঢাকা জেলার তেজগাও উন্নয়ন সার্কেলাধীন ঢাকা-সিলেট মহাসড়কের পাশে মাতুয়াইল ইউনিয়ন পরিষদ অবস্থিত। যাত্রাবাড়ী থানা, পূর্বে -সুরুলিয়া, ডেমরা ইউপি পর্যন্ত। ১৯২০ সালে মাতুয়াইল ইউনিয়ন এর প্রতিষ্ঠা করা হয়। গ্রামের সংখ্যা- প্রায় ২৫টি, স্কুল, কলেজ, মাধ্যমিক স্কুল, উচ্চ-মাধ্যমিক স্কুল, বালিকা বিদ্যালয়, মাদ্রাসা, মসজিদ, মন্দির, শশ্নান, হাটবাজার, এদেশের ইতিহাস সংস্কৃতি ও বিনোদন অত্যধিক গুরুত্বপূর্ণ ইতিহাস ও ঐতিহ্য সমৃদ্ধ এ মাতুয়াইল ইউনিয়ন। অফিসের অবস্থান: ঢাকা জেলার তেজগাও উন্নয়ন সার্কেলের ঢাকা- সিলেট মহাসড়কের পাশে মাতুয়াইল ইউনিয়ন পরিষদ অবস্থিত।সীমানা: যাত্রাবাড়ী থানা, পূর্বে-সারুলিয়া ডেমরা ইউপি পর্যন্ত। মাতুয়াইল ইউনিয়নের আয়তন প্রায়-৩০৬১.৮৩ বর্গ একর, লোকসংখ্যা প্রায়- ১,৮৩,২৯৫ জন। মাতুয়াইল ঐতিহাসিক কবরস্থান মাতুয়াইল ঐতিহাসিক কবরস্থান রোড মাতুয়াইল দক্ষিণ পাড়া , কদমতলী, ঢাকা তেজগাঁও উন্নয়ন সার্কেল শ্যামপুর ইউনিয়ন, তেজগাঁও "মাতুয়াইল ইউনিয়ন"। বাংলাদেশ জাতীয় তথ্য বাতায়ন। ৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০৩-২০।  "ঢাকা সিটিতে একীভূত হচ্ছে আশপাশের ১৬ ইউনিয়ন | বাংলাদেশ প্রতিদিন"। বাংলাদেশ প্রতিদিন। সংগ্রহের তারিখ ২০১৯-০৮-১১।
বদরুল আলা

বদরুল আলা বাংলাদেশের যশোর জেলার রাজনীতিবিদ, আইনজীবী ও তৎকালীন যশোর-৬ আসনের সংসদ সদস্য ছিলেন। বদরুল আলা ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে যশোর-৬ আসন থেকে সংসদ সদস্য নির্বাচিত হয়েছিলেন। বদরুল আলা ১৯৭১ সালে মহান মুক্তিযুদ্ধ চলাকালীন সময় ছিলেন পিস কমিটির যশোর জেলা সভাপতি। ১৯৬৮-৬৯ সালে শেখ মুজিবুর রহমান একটি মামলায় যখন যশোরে হাজিরা দিতে যান তখন যশোরের সকল আইনজীবী তার জামিনের জন্য আদালতকে জানালেও শুধুমাত্র বিরোধিতা করেছিলেন তিনি। তার তথ্যের ভিত্তিতেই যশোর থেকে ফেরার পথে ঢাকা বিমান বন্দরে আটক হন শেখ মুজিবুর। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ মার্চ ২০২০।  "বিএনপির ভয় জামায়াত নিয়ে নৌকার টিকিটের লম্বা লাইন"। jagonews24.com। সংগ্রহের তারিখ ২০ মার্চ ২০২০।  "এক টুকুনের বিরুদ্ধে এত অভিযোগ!"। যমুনা টিভি। ২০ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২০ মার্চ ২০২০।
প্রিয়া ভবানী শঙ্কর

প্রিয়া ভবানী শঙ্কর (জন্ম: ৩১ ডিসেম্বর ১৯৮৯) একজন ভারতীয় টেলিভিশন উপস্থাপিকা এবং চলচ্চিত্র অভিনেত্রী। তিনি মায়াদ্ধা মান (২০১৭) এবং কাদাইকুট্টি সিংগাম (২০১৮)-এ তার অভিনয়ের জন্য পরিচিত। প্রিয়া ১৯৮৯ সালে তামিলনাড়ু জন্মগ্রহণ করেন। তার বাবা ভবানী শঙ্কর এবং মা থাঙ্গম ভবানী। তিনি বি.এস.আবদুর রহমান ক্রিসেন্ট বিজ্ঞান ও প্রযুক্তি ইনস্টিটিউট থেকে ইলেকট্রনিক্স এবং ইনস্ট্রুমেন্টেশন ইঞ্জিনিয়ারিংয়ের স্নাতক ডিগ্রির পরে ইনফসিসে একটি সফটওয়্যার ইঞ্জিনিয়ার হিসাবে তার পেশাজীবন শুরু করেছিলেন। মিডিয়া ইন্ডাস্ট্রিতে প্রবেশের পর তিনি স্নাতকোত্তর (এমবিএ) করেন। প্রিয়া প্রথমে তামিল টেলিভিশন চ্যানেল পুঠিয়া থালাইমুরাই-এ সংবাদপাঠিকা হিসেবে পরিচিত ছিলেন। পরে তিনি স্টার বিজয়ের টেলিভিশন ধারাবাহিক কল্যাণম মুধল কদল ভারাই-এ অভিনেত্রী হিসাবে ব্যাপক জনপ্রিয় অর্জন করেছিলেন। "Priya Bhavani Biography"। CelebWoods (ইংরেজি ভাষায়)। ২০১৯-১০-০৫। ২০১৯-১০-০৬ তারিখে মূল থেকে আর্কাইভ করা। সংগ্রহের তারিখ ২০১৯-১০-০৫।  Subhakeerthana, S (২৯ অক্টোবর ২০১৭)। "I'm not heroine-material: Priya Bhavani she loves with Kishok Shankar"। The New Indian Express। সংগ্রহের তারিখ ১৫ ফেব্রুয়ারি ২০১৮।  Purushothaman, Kirubhakar (৮ জুন ২০১৭)। "Priya Bhavani Shankar: From telly to silver screen"। Deccan Chronicle। সংগ্রহের তারিখ ১৫ ফেব্রুয়ারি ২০১৮।  Mejel, Prince (৮ জানুয়ারি ২০১৭)। "Famous TV actress Priya Bhavani Shankar's debut"। Currently Globally। ১৬ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৮।  Vishwanathan, Akshara (২২ অক্টোবর ২০১৭)। "Madhu Recreated As Meyadha Maan: Short Film To Cinema & Small Screen To Big Screen"। The Guindy Times। ১৬ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৮।  Subhakeerthana, S (২৬ জুলাই ২০১৫)। "I can never replace Divyadarshini: Priya Bhavani Shankar"। Deccan Chronicle। সংগ্রহের তারিখ ১৫ ফেব্রুয়ারি ২০১৮।  "Priya Bhavani Shankar confirmed for Karthi's project"। Cinema Express। ১০ নভেম্বর ২০১৭। ১৬ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৮।  "Suriya-Karthi's first collaboration titled Kadaikutty Singam"। The Indian Express। ১৫ জানুয়ারি ২০১৮। সংগ্রহের তারিখ ১৫ ফেব্রুয়ারি ২০১৮।  ইন্টারনেট মুভি ডেটাবেজে প্রিয়া ভবানী শঙ্কর  (ইংরেজি)
চট্টগ্রাম বন্দর রেলওয়ে স্টেশন

চট্টগ্রাম বন্দর রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার চট্টগ্রাম সিটি কর্পোরেশনের বন্দর থানায় অবস্থিত একটি রেলওয়ে স্টেশন। চট্টগ্রাম বন্দরের পণ্য আনা নেওয়ার জন্য এই স্টেশন ব্যবহৃত হয়। ১৮৯৯-১৯১০ সালের মধ্যে চট্টগ্রাম পোর্ট কমিশনার ও আসাম বেঙ্গল রেলওয়ে যুক্তভাবে চারটি স্থায়ী জেটি নির্মাণ করে । ১৯১০ সালে চট্টগ্রাম বন্দরের সাথে রেলওয়ে সংযোগ সাধিত হয়। এসময় চট্টগ্রাম বন্দর রেলওয়ে স্টেশন তৈরি করা হয়। চট্টগ্রাম বন্দর রেলওয়ে স্টেশন দিয়ে মালবাহী ট্রেন চলাচল করে। "রেলের ইঞ্জিন স্বল্পতায় চট্টগ্রাম বন্দরের পণ্য পরিবহনে ধীরগতি"। Chattogram Pratidin। সংগ্রহের তারিখ ২০২০-০৩-২০।  চট্টগ্রাম বন্দর কর্তৃপক্ষ, ইয়ার বুক ১৯৮০, পৃঃ১৮ "বিস্তীর্ণ অঞ্চলে রেলপথ নির্মাণ ও চায়ের প্রসার"। প্রথম আলো। সংগ্রহের তারিখ ২০২০-০৩-২০।